ปกติประจำเดือนมาไม่ปกติค่ะ บางเดือนมาต้นเดือน บางเดือนมาปลาย มากลางเดือนบ้าง แต่มาทุกเดือนไม่เคยขาด มีอะไรกับแฟนตอนเดือนธันวาคม61 แต่ไม่มีการหลั่ง และสอดใส่นิดเดียว 2 3ครั้ง เดือนมกราคม62ประจำเดือนมาปกติ แต่เดือนกุมภาพันธ์​62กลับไม่มาจนถึงวันนี้ยังไม่มาเลยค่ะ แต่มีอาการปวดนม ปวดท้องน้อยเล็กน้อย เหมือนจะมาแต่ไม่มา แต่มีตกขาวปกติ สีขาวเหมือนแป้งเปียก
สวัสดีค่ะ อาการประจำเดือนไม่มามีสาเหตุได้จาก1. ตั้งครรภ์2. ความผิดปกติของระดับฮอร์โมนในร่างกายเช่น ฮอร์โมนไทรอยด์หรือฮอร์โมนเพศ3. ความเครียด4. มีถุงน้ำในรังไข่ถ้าหลังจากมีเพศสัมพันธ์มีรอบเดือนมาปกติแล้ว 1 ครั้ง หลังจากนั้นไม่ได้มีเพศสัมพันธ์อีก มีโอกาสตั้งครรภ์น้อยค่ะรอบเดือนผู้หญิงปกติจะมาภายใน 28-35 วัน ถ้ามาช้ากว่านั้นถือว่ามาช้าผิดปกติควรหาสาเหตุค่ะอาการปวดนม ปวดท้องน้อย ตกขาว ไม่ได้เป็นอาการที่จำเพาะเจาะจงต่อการตั้งครรภ์ค่ะ การตั้งครรภ์จะทราบได้จากการที่ประจำเดือนมาช้า และตรวจปัสสาวะด้วยชุดตรวจการตั้งครรภ์ให้ผลบวก ตอนนี้สามารถลองไปซื้อมาตรวจได้ โดยผลตรวจจะเป็นบวกได้หลังมีเพศสัมพันธ์แล้วก็มีการปฏิสนธิ 10-14 วันสังเกตอาการถ้าปวดท้องน้อยมากร่วมกับมีเลือดออกจากช่องคลอด ควรรีบไปพบแพทย์ทันที